Introducció: es refereix al moviment per acció humana, voluntària o accidental, d'una espècie fora de la seva àrea de distribució natural.
Aquest moviment es pot fer dins d'un país, o entre països o zones fora de la jurisdicció nacional.
Recursos zoogenètics per a l'agricultura i l'alimentació: les espècies d'animals que s'utilitzen, o es poden utilitzar, per a la producció d'aliments, l'agricultura, la ramaderia o l'alimentació i així les declari, mitjançant una ordre, el Ministeri d'Agricultura i Pesca, Alimentació i Medi Ambient o que tinguin reconeguda la consideració esmentada per convenis o organismes internacionals de caràcter oficial.
Espècie naturalitzada: espècie exòtica establerta a l'ecosistema amb caràcter permanent, introduïda legalment abans de l'entrada en vigor d'aquesta Llei, i respecte de la qual no hi hagi indicis ni evidències d'efectes significatius en el medi natural en què habita, i presenti a més un interès especial, social o econòmic.
Alliberament: alliberament d'exemplars d'espècies en el medi natural.
Alliberament: alliberament d'exemplars d'espècies objecte d'aprofitament piscícola o cinegètic que, en el cas de les espècies al·lòctones no catalogades com a invasores, només es pot fer en els trams de riu, llacuna o pantà, o terrenys cinegètics en què s'hagi autoritzat aquest tipus d'alliberaments abans de l'entrada en vigor de la Llei 42/2007, de 13 de desembre, del patrimoni natural i de la biodiversitat, i sempre amb la finalitat de capturar els exemplars del medi en el termini de temps més breu possible i en tot cas abans que es puguin naturalitzar.
1) Àrees de muntanya: territoris continus i extensos, amb altimetria elevada i sostinguda respecte dels territoris circumdants, les característiques físiques dels quals causen l'aparició de gradients ecològics que condicionen l'organització dels ecosistemes i afecten els éssers vius i les societats humanes que s'hi desenvolupen.
2) Àrea crítica per a una espècie: els sectors inclosos a l'àrea de distribució que continguin hàbitats essencials per a la conservació favorable de l'espècie o que per la seva situació estratègica per a aquesta requereixin un manteniment adequat.
3) Biodiversitat o diversitat biològica: variabilitat dels organismes vius de qualsevol font, inclosos, entre d'altres, els ecosistemes terrestres i marins i altres ecosistemes aquàtics i els complexos ecològics dels quals formen part; comprèn la diversitat dins de cada espècie, entre les espècies i dels ecosistemes.
4) Coneixement tradicional: el coneixement, les innovacions i pràctiques de les poblacions locals lligats al patrimoni natural i la biodiversitat, desenvolupats des de l'experiència i adaptats a la cultura i el medi ambient local.
5) Conservació: manteniment o restabliment en estat favorable del patrimoni natural i la biodiversitat, en particular, dels hàbitats naturals i seminaturals de les poblacions d'espècies de fauna i de flora silvestres, així com el conjunt de mesures necessàries per aconseguir-ho.
6) Conservació in situ: conservació dels ecosistemes i els hàbitats naturals i seminaturals, manteniment i recuperació de poblacions viables d'espècies silvestres en els seus entorns naturals i, en el cas de les espècies domesticades i cultivades, en els entorns en què hagin desenvolupat les seves propietats específiques.
7) Conservació ex situ: conservació de components de la diversitat biològica fora dels seus hàbitats naturals.
8) Corredor ecològic: territori, d'extensió i configuració variables, que, a causa de la seva disposició i el seu estat de conservació, connecta funcionalment espais naturals de rellevància singular per a la flora o la fauna silvestres, separats entre si.
Permet, entre d'altres processos ecològics, l'intercanvi genètic entre poblacions d'espècies silvestres o la migració d'espècimens d'aquestes espècies.
9) Custòdia del territori: conjunt d'estratègies o tècniques jurídiques a través de les quals s'impliquen els propietaris i usuaris del territori en la conservació i l'ús dels valors i els recursos naturals, culturals i paisatgístics.
10) Ecosistema: complex dinàmic de comunitats vegetals, animals i microorganismes i el seu medi no vivent que interactuen com una unitat funcional.
11) Espècie autòctona: la que hi ha dins de la seva àrea de distribució natural.
12) Espècie autòctona extingida: espècie autòctona desapareguda en el passat de la seva àrea de distribució natural.
13) Espècie exòtica invasora: la que s'introdueix o estableix en un ecosistema o hàbitat natural o seminatural i que és un agent de canvi i amenaça per a la diversitat biològica nativa, ja sigui pel seu comportament invasor o pel risc de contaminació genètica.
14) Estat de conservació d'un hàbitat: situació derivada del conjunt de les influències que actuen sobre l'hàbitat natural o seminatural de què es tracti i sobre les espècies típiques assentades en aquest i que poden afectar a llarg termini la seva distribució natural, la seva estructura i funcions, així com la supervivència de les seves espècies típiques en el territori.
15) Estat de conservació favorable d'un hàbitat natural: quan la seva àrea de distribució natural és estable o s'amplia, hi ha i pot haver-hi en un futur previsible l'estructura i les funcions específiques necessàries per al seu manteniment a llarg termini i l'estat de conservació de les seves espècies és favorable.
16) Estat de conservació favorable d'una espècie: quan la seva dinàmica de població indica que segueix i pot seguir constituint a llarg termini un element vital dels hàbitats a què pertany, l'àrea de distribució natural no s'està reduint ni hi ha amenaces de reducció en un futur previsible i hi ha i probablement hi continuarà havent un hàbitat d'extensió suficient per mantenir les seves poblacions a llarg termini.
17) Externalitat: qualsevol efecte produït per una acció, que no era buscat en els seus objectius.
18) Geodiversitat o diversitat geològica: varietat d'elements geològics, inclosos roques, minerals, fòssils, sòls, formes del relleu, formacions i unitats geològiques i paisatges, que són el producte i registre de l'evolució de la Terra.
19) Geoparcs o parcs geològics: territoris delimitats que presenten formes geològiques úniques, d'importància científica, singularitat o bellesa especial i que són representatius de la història evolutiva geològica i dels esdeveniments i processos que les han format.
20) Hàbitats naturals: zones terrestres o aquàtiques diferenciades per les seves característiques geogràfiques, abiòtiques i biòtiques, tant si són completament naturals com seminaturals.
21) Hàbitat d'una espècie: medi definit per factors abiòtics i biòtics específics on viu l'espècie en una de les fases del seu cicle biològic.
22) Instruments de gestió: sota aquesta denominació s'inclou qualsevol tècnica de gestió d'un espai natural i dels seus usos, que hagi estat sotmès a un procés d'informació pública, hagi estat objecte d'una aprovació formal i hagi estat publicat.
23) Material genètic: qualsevol material d'origen vegetal, fúngic, animal, microbià o d'un altre tipus que contingui unitats funcionals de l'herència.
24) Mesures compensatòries: són mesures específiques incloses en un pla o projecte, que tenen per objecte compensar, al més exactament possible, el seu impacte negatiu sobre l'espècie o l'hàbitat afectat.
25) Objectiu de conservació d'un lloc: nivells de la població de les diferents espècies, així com superfície i qualitat dels hàbitats que ha de tenir un espai per assolir un estat de conservació favorable.
26) Paisatge: qualsevol part del territori el caràcter del qual sigui el resultat de l'acció i la interacció de factors naturals i/o humans, tal com la percep la població.
27) Patrimoni natural: conjunt de béns i recursos de la natura font de diversitat biològica i geològica, que tenen un valor mediambiental, paisatgístic, científic o cultural rellevant.
28) Recursos biològics: els recursos genètics, els organismes o parts d'organismes, les poblacions o qualsevol altre tipus del component biòtic dels ecosistemes de valor o utilitat real o potencial per a la humanitat.
30) Recursos naturals: qualsevol component de la natura susceptible de ser aprofitat per l'ésser humà per a la satisfacció de les seves necessitats i que tingui un valor actual o potencial, com ara: el paisatge natural, les aigües, superficials i subterrànies; el sòl, el subsòl i les terres per la seva capacitat d'ús més gran: agrícoles, pecuàries, forestals, cinegètica i de protecció; la biodiversitat; la geodiversitat; els recursos genètics i els ecosistemes que donen suport a la vida; els hidrocarburs; els recursos hidroenergètics, eòlics, solars, geotèrmics i similars, i l'atmosfera i l'espectre radioelèctric, els minerals, les roques i altres recursos geològics renovables i no renovables.
31) Reserves de biosfera: territoris declarats com a tals en el si del Programa MaB, de la UNESCO, al qual està adherit el Regne d'Espanya, de gestió integrada, participativa i sostenible del patrimoni i dels recursos naturals.
32) Restauració d'ecosistemes: conjunt d'activitats orientades a restablir la funcionalitat i capacitat d'evolució dels ecosistemes cap a un estat madur.
33) Tàxon: grup d'organismes amb característiques comunes.
34) Tàxon extingit: tàxon autòcton desaparegut en el passat de la seva àrea de distribució natural.
35) Tàxons autòctons: tàxons existents de forma natural en un lloc determinat, inclosos els extingits, si s'escau.
36) Ús sostenible del patrimoni natural: utilització dels seus components d'una manera i a un ritme que no n'ocasioni la reducció a llarg termini, amb la qual cosa es mantenen les possibilitats de la seva aportació a la satisfacció de les necessitats de les generacions actuals i futures.
37) Entitat de custòdia del territori: organització pública o privada, sense ànim de lucre, que porta a terme iniciatives que inclouen la realització d'acords de custòdia del territori per a la conservació del patrimoni natural i la biodiversitat.
38) Patrimoni geològic: conjunt de recursos naturals geològics de valor científic, cultural i/o educatiu, ja siguin formacions i estructures geològiques, formes del terreny, minerals, roques, meteorits, fòssils, sòls i altres manifestacions geològiques que permeten conèixer, estudiar i interpretar: a ) l'origen i evolució de la Terra, b ) els processos que l'han modelat, c ) els climes i paisatges del passat i present i d ) l'origen i l'evolució de la vida.